**R O M Â N I A**  (nu produce efecte juridice)\*

**JUDEŢUL MUREŞ INIȚIATOR**

**MUNICIPIUL TÂRGU MUREŞ PRIMAR**

**DIRECȚIA FISCALĂ LOCALĂ TÂRGU MUREȘ** Soós Zoltán

**Nr. 19.012 din 15.03.2023**

**REFERAT DE APROBARE**

**privind aprobarea acordării scutirii de la plata impozitului pentru clădirea situată în Târgu Mureș strada Călărașilor nr.106, înscrisă în CF nr. 134907, număr cadastral 134907-C1, restaurantul ”Cocoșul de aur”, fosta Casă Burger, aflată în proprietatea SC ROMUR SA, pentru anul 2023**

Văzând cererea depusă de SC ROMUR SA Târgu Mureș, înregistrată la Direcția Fiscală Locală sub nr. 89.496/15.11.2022, prin care societatea solicită acordarea scutirii de la plata impozitului pe clădire, în baza art. 456 alin. 2) lit. n) din Legea nr. 227/2015 privind Codul fiscal cu modificările și completările ulterioare, pentru imobilul încadrat ca fiind monument istoric, Poziția 285, Cod LMI MS-II-m-B-15542, situat în Târgu Mureș, str. Călarașilor nr. 106 – **„Restaurant Cocoșul de Aur” fosta Casa Burger**, înscrisă în CF 134907- număr cadastral 134907-C1, având valoarea impozabilă declarată de 4.166.523,94 lei,

Ținînd cont de faptul că, asupra acestui imobil au fost efectuate lucrări exclusiv pe cheltuiala proprie a proprietarului, în baza Autorizației de construire nr. 632/12.11.2018, recepționate conform Procesului verbal de recepție nr. 2427/ 06.05.2022, în cuantum **de 3.402.590 lei**, lucrări care, conform adresei Direcției Arhitect Șef având nr. 10.811/02.02.2023, se încadrează în prevederile Legii nr. 153/2011 privind măsuri de creştere a calităţii arhitectural-ambientale a clădirilor,

Având în vedere faptul că, în baza art. 456, alin. (2), lit. n), din Legea nr. 227/2015 privind Codul fiscal, cu modificările și completările ulterioare, Consiliile locale pot hotărî să acorde scutirea sau reducerea impozitului pe clădiri datorat pentru clădirile unde au fost executate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare,

Întrucât societatea s-a încadrat în termenul de depunere a documentelor reglementat de art. 487^1, conform căruia, scutirile sau reducerile de la plata impozitului pe clădiri, a prevăzute la art. 456 se aplică, începând cu data de 1 ianuarie a anului fiscal, persoanelor care deţin documente justificative emise până la data de 31 decembrie a anului fiscal anterior şi care sunt depuse la compartimentele de specialitate ale autorităţilor publice locale, până la data de 31 martie, inclusiv,

Înaintăm prezentul proiect de hotărâre, prin care propunem acordarea scutirii de la plata impozitului pe clădire, asupra imobilului situat în Târgu Mureș, str. Călarașilor nr. 106 – **„Restaurant Cocoșul de Aur” fosta Casa Burger** aflat în proprietatea SC ROMUR SA Târgu Mureș **pe anul 2023**, conform prevederilor art. 456, alin. (2), lit. n), din Legea nr. 227/2015 privind Codul fiscal, cu modificările și completările ulterioare.

**DIRECTOR EXECUTIV,**

Szövérfi László

**ȘEF SERVICIU,**

Simon Rodica

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrati, cu modificările şi complerătile ulterioare**